
ΤΟΠΙΚΑ 


Κυπριακό 

Τελικά, ο Μπαν Κι Μουν κινήθηκε µέσα στα πλαίσια των υπάρχουσων ισορροπιών 
στο Συμβούλιο Ασφαλείας: µε δεδομένη την πλειοψηφία στήριξης που έχουν οἱ ε/κ 
ανάµεσα στα μόνιμα µέλη [Ῥωσία, Κίνα, Γαλλία αλλά µε απροθυµία ακόµα και των 
ΗΠΙΑ να πιέσουν τους ε/κ], απέφυγε µια διατάραξη των ισορροπιών, µε µια έτσι και 
αλλιώς. χωρίς προοπτική κίνηση προς διεθνή διάσκεψη προς στο παρόν. Κάτι που 
βέβαια διασφαλίζεται και µε βάση την "κυπριακή ιδιοκτησία" -- αλλά και µε 
δεδοµένη τη δυναµική που διαμορφώνεται ανάµεσα στις µεγάλες δυνάμεις για 
συναινετικές κινήσεις στην περιοχή. όπως δείχνουν και οἱ κινήσεις στην Συρία. 

Από την άλλη, ο ΟΗΕ έχει και πολλά να χάσει µε µια οποιαδήποτε βεβιασμένη 
κίνηση. Ἐστω και αν στο προεκλογικό σκηνικό στης ε/κ κοινότητας, τα δεδοµένα 
φαίνονται απόµακρα για λύση, για τον ΟΗΕ - και σε αυτό το σηµείο έχει δίκαιο ο 
Ντάουνερ - η διαμόρφῶση ενός πλαισίου ισορροπιών για λύση έχει, πια, διαμορφωθεί 
µε τις διάφορες συγκλίσεις. Ακόμα και μετατοπίσεις θέσεων να γίνουν, υπάρχει πια 
µια αρχιτεκτονική, η οποία µπορεί να αντέξει μετατοπίσεις, αφού υπάρχουν οι 
ισορροπίες σε βασικά σηµεία και πλαίσια. Τα βασικά δεδοµένα της λύσης είναι πια 
γνωστά -- όχι µόνο στους διαπραγµατευτές, αλλά και στο κοινό της κάθε κοινότητας: 
οι συζητήσεις τόσο για το δημοψήφισμα - συμπιεσμένες αλλά για πρώτη φορά 
σαφείς - όπως και οἱ δημόσιες συζητήσεις της περιόδου 2005-2012 έχουν πια 
ξεκαθαρίσει το τοπίο τῶν επιλογών τόσο στο συνταγματικό, όσο και στο εδαφικό. 

Σε αυτό το πλαίσιο, η κίνηση µπορεί να γίνει µόνο από την τουρκική πλευρά, αφού τα 
ζητούμενα αφορούν πια την επιστροφή εδαφών, ενώ το ζήτημα των εγγυήσεων θα 
πάει σε διεθνή διάσκεψη. Αξίζει, σε αυτό το πλαίσιο, να αναφερθεί και η δηµόσια πια 
τοποθέτηση του ΔΗΚΟ προεκλογικά για το καθεστώς τῆς ομοσπονδίας. Μπορεί αυτή 
η θέση να είναι µια ιστορική θέση του ΔΗΚΟ, αλλά πρώτη φορά κατατίθεται µε 
πρωτοβουλία του κόμματος σε τέτοιο στάδιο προεκλογικών διαβουλεύσεων. 

Η τούρκικη πλευρά βρίσκεται αυτήν την περίοδο σε µειονεκτική θέση σε σχέση µε 
την περίοδο 2004-08. αλλά ακόµα και µέχρι την αλλαγή του Ταλάτ µε τον Έρογλου. 


Αν, λοιπόν, η τούρκικη πλευρά κάνει µια κίνηση σε αυτό το τοπίο µπορεί να 


επιδιώξει είτε να ανακτήσει κάποια πρωτοβουλία - το περίφημο «ένα βήμα μπορετά» 


του Νταβούτογλου - ανοίγοντας την προοπτική της λύσης, είτε να προσπαθήσει να 


προκαλέσει αντιδράσεις που ενδεχομένως - αλλά όχι σίγουρα - να την βοηθήσουν να 


ανακτήσει κάποιο πλεονέκτημα ή τουλάχιστον ισορροπία στο υπάρχον περιβάλλον. 


Σε αυτό το πλαίσιο τα σενάρια τα οποία διαρρέουν είναι εκφραστικά: 


1. 


Μια κίνηση όπως το άνοιγμα του Βαρωσιού [μαζί µε κάποια αποχώρηση 
στρατού λ.χ.] θα μπορούσε να προκαλέσει ένα κλίμα διχασμού στην ε/κ 
κοινότητα. Όμως, όπως είναι τα δεδοµένα, κάθε τέτοια Κίνηση, παρά τις 
δημόσιες συζητήσεις στην ε/κ κοινότητα, θα δημιουργήσει και νέα ντε φάκτο 
δεδοµένα. Αν αρχίσουν να επιστρέφουν οι Βαρωσιώτες [και πολλοί θα το 
κάνουν ανεξάρτητα από ότιθα πει η πολιτική ηγεσία επίσημα], τότε και η τ/κ 
πλευρά θα βρεθεί µε ένα ντε φάκτο γεγονός, το οποίο δεν θα µπορεί να 
αγνοήσει. Θα είναι ένα βήμα λύσης αλλά από κάτω προς τα πάνω για τους ε/κ 
και επί του εδάφους για τους τ/κ. 

Αν η τουρκική πλευρά προσπαθήσει να αλλάξει την υπάρχουσα δυσμενή θέση 
της [για το κυπριακό] διεθνώς θα καταθέσει όχι απλά εισήγηση για το Βαρῶσι 
αλλά µια ευρύτερη πρόταση την οποία οι ε/κ δεν θα μπορούν να αρνηθούν, 
αλλά και δεν θα είναι εύκολο να δεχθούν προεκλογικά. Εδώ βέβαια το ρίσκο 
της τουρκικής πλευράς είναι µεγάλο, διότι ο Δ. Ἀριστοφιας µέχρι στιγμής 
απέδειξε ότι είναι διατεθειμένος να προχωρήσει διατηρώντας την διεθνή 
δυναµική υπέρ της ε/κ πλευράς. Μπορεί, δηλαδή, η τούρκικη πλευρά να 
αναγκαστεί να προχωρήσει. 

Αν η τουρκική πλευρά αποφασίσει να χειριστεί το θέµα µε όρους "ενεργού 
ηφαιστείου" [όπως κινήσεις για την ΑΟΖ κλπ], τότε µπορεί να ρισκάρει ένα 
είδος έντασης, το οποίο, όµως, είναι αμφίβολο σε τι θα την βοηθήσει µε 
δεδομένη την υπάρχουσα κατάσταση τόσο στην περιοχή - όπου η Τουρκία 
είναι κάπως εγκλωβισμένη το συριακό και δεν φαίνεται να έχει ακόµα 
αποκομίσει τα οφέλη που προσδοκούσε από την Αίγυπτο -, αλλά και σε σχέση 
µε τις γεωπολιτικές ισορροπίες τῶν μεγάλων δυνάµεων - η Ευρώπη φαίνεται 
αδύναμη να προσφέρει κάτι στην Τουρκία και η Ρωσία φαίνεται να έχει 
επενδύσει µε αποφασιστικότητα στην Κυπριακή Δημοκρατία. Άρα τα όρια 


µιας τουρκικής πρόκλησης είναι περιορισμένα. 


Ὑπάρχει και το σενάριο ή σενάρια να περιμένει η Τουρκία µετά τις εκλογές -- και 


όπως φαίνεται και ο Υ. γραμματέας θα συντηρήσει την διαδικασία, αν είναι ανάγκη, 


µέχρι τότε. Αργά ή γρήγορα πάντως οι εμπλεκόμενοι θα βρεθούν αντιμέτωποι µε τα 
γεγονότα. Ἠδη λ.χ. οι συζητήσεις µε την Τουρκία για επανεισαγωγή μεταναστών, 
δείχνουν τα προβλήματα που θα αντιμετωπίσει η Κυπριακή Δημοκρατία στο µέλλον 
αν δεν ολοκληρώσει συμφωνία µε την Τουρκία σχετικά µε τα βόρεια σύνορα του 
νησιού. 


Οιπιέσεις από τα δοµικά δεδοµένα θα είναι έντονες και προςτις δυο πλευρές. 


ΗΠροεκλογικά: οι πόλοι, 0 ενδιάµεσος και το Δηκο 

Ἡ κίνηση του ΑΚΕΛ να υποβαθµίσει την πιθανότητα υποψηφιότητας Χριστοφια και 
άρα να ανοίξει την πιθανότητα στήριξης υποψήφιου από τον κεντρώο χώρο, µε 
σοβαρή πιθανότητα να είναι από το ΔΗΚΟ , έχει σαφώς διαφοροποιήσει τις 
προεκλογικές ισορροπίες. Το ΑΚΕΛ διαπραγματεύεται πιο άνετα. Ταυτόχρονα. το 
ΔΗΚΟ προβάλει πιο έντονα ὡς ρυθµιστής. Η κίνηση του ΔΗΚΟ λ.χ. να καταθέσει 
θέση υπέρ της διζωνικής στις συζητήσεις του ενδιάµεσου χώρου, µπορεί να θεωρηθεί 
ως η πιο σηµαντική κίνηση τῆς περασμένης εβδομάδας: απὀ την µια ήταν µια πρώτη 
«απάντηση» στο ΑΚΕΛ [τουλάχιστον που το ΔΗΚΟ] για ένα κοινό πλαίσιο. Σε ένα 
ιστορικό πλαίσιο φαίνεται να κωδικοποιεί και µια ενδιαφέρουσα κίνηση τῆς ίδιας της 
ηγεσίας του ΔΗΚΟ προς πιο μετριοπαθείς θέσεις στο κυπριακό -- µια πορεία η οποία 
χαρακτηρίζει την στάση του ΔΗΚΟ τα τελευταία χρόνια, παρά τον σχετικά 
αντιφατικό λόγο που αρθρώνει από την µια ο Ν. Παπαδόπουλος και οι συν αυτώ, και 
από την άλλη η πλειοψηφική τάση στο κόμμα και την ηγεσία του. 

Από την πλευρά της ΕΔΕΚ φαίνεται να υπάρχει ένα είδος προετοιμασίας και για 
αυτόνομη κάθοδο, αν δει κάποιος τις ενδοκοµµατικές ρητορικές για το κομματικό 
συνέδριο. Βέβαια, η πιθανότητα για ενιαίο υποψήφιο του ενδιάμεσου χώρου 
παραμένει -- αλλά στην ΕΔΕΚ. σκέφτονται, ήδη, τα διλήμματα του δεύτερου γύρου: 
αν έχουν κεντρώο υποψήφιο µε την στήριξη του ΑΚΕΛ, θα μπορέσει και πάλιν η 
ηγεσία της ΕΔΕΚ να στηρίξει - έστω και άτυπα - τον υποψήφιο του ΔΗΣΥ χωρίς να 
περιμένει µια οργή απὀ την βάση της όπως το 2001; Αν πάλι περάσει δεύτερο γύρο 
υποψήφιος, τον οποίο θα στηρίζει το κέντρο, µπορεί να εκλεγεί αν η ρητορική του 
είναι ὑστερικά απορριπτική. όπως αρθρώνει µέχρι τώρα η ΕΔΕΚ. υπό την σκιά των 
απορριπτικών του Λυσσαρίδη; 

Αλλά και στο ΔΗΣΥ, οἱ διεργασίες, αν και πιο αργές πια, φαίνονται να κινούνται µε 


επιφυλάξεις. Από την µια η κίνηση της αριστεράς για υποβάθµιση της πιθανότητας 


Χριστόφια, αφαίρεσε την εύκολη ταύτιση των ηγεσιών των κεντρώων κομμάτων στο 
δεύτερο γύρο -με δεδομένη τη θέση τοὺς ότι δεν θα ξαναψήφιζαν τον νυν πρόεδρο -, 
ενώ άνοιξε και την πιθανότητα να υπάρχει κεντροαριστερός υποψήφιος απέναντι 
στον Αναστασιάδη. Η δεύτερη πιθανότητα, σαφώς, διαφοροποιεί την στρατηγική 
έµφαση τους ΔΗΣΥ: ενώ µέχρι τώρα ο στόχος, λογικά, ήταν να συσπειρωθεί ο ΔΗΣΥ 
και να αντλήσει ψήφους απὀ το απορριπτικό κέντρο, η νέα πραγματικότητα µπορεί 
να ὠθήσει την ρητορική του ΔΗΣΥ προς την κατεύθυνση τῆς άντλησης και ψήφων 
από την αριστερά µε άξονα την λύση -- αν ο υποψήφιος της κεντροαριστεράς φανεί 
να συσπειρώνει το Κέντρο. Το δίλημμα εδώ για τον ΔΗΣΥ είναι µεγάλο, γιατί οι 
φήμες για διαφοροποίηση από την απορριπτική του πτέρυγα εξακολουθούν να 
υπάρχουν. Ὑπάρχουν έντονες φήμες ότι εκτός απὀ την απορριπτική πτέρυγα του 
ΔΗΣΥ, ενδιαφέρον για υποψηφιότητα, όπως της Θεοχάρους, εκφράζεται και απὀ τον 
περίγυρο του Σαμαρά, ο οποίος δεν φαίνεται να συγχώρεσε την συµπόρευση του 
Αναστασιάδη µε τη Μέρκελ. το 2011. Οπότε, στην Πινδάρου θα αναμένουν µε 
ενδιαφέρον και τα αποτελέσµατα τῶν ελληνικών εκλογών -- και µε δεδομένο το 
νεοφιλελεύθερο προφίλ μερικών, όπως ο Α. Νεοφύτου, η εικόνα της ελληνικής δεξιάς 
µε διαρροές - και ανοίγματα - προς τους αντί-μνημονιακούς δεν είναι βέβαια και 
ιδιαίτερα χρήσιμο ή πειστικό για συνεργασία των ηγεσιών τῶν δεξιών κομμάτων τῶν 
δύο χωρών. 

Στον χώρο της αριστεράς φαίνεται να υπάρχει, επίσης, σκεπτικισμός για το 
ενδεχόμενο συμμαχιών, οι οποίες µπορεί να υποβαθµίσουν βασικές θέσεις της 
παράταξης. Για αυτό και η ηγεσία επιμένει ότι δεν θα υπάρξουν «μεταλλάξεις», ενώ 
ανάλογες συζητήσεις άρχισαν και στην µπλοκόσφαιρα Αλλά η αἴἰσθηση ότι η 
αριστερά βγήκε από ένα είδος θέσης χωρίς προοπτική στον δεύτερο γύρο, κυριαρχεί 


προς το παρόν. 


Άρωμα σκανδάλων και ιδιοτελών συμφερόντων στη βουλή 

Φαίνεται ότι τελικά αυτή η βουλή δεν θα γλιτώσει εύκολα από την σκιά της 
καχυποψίας. Ξεκίνησε παράδοξα µε την αγοραπωλησία της ψήφου του Κουλία και 
από τότε η αμφιβολία πάει και έρχεται. Πριν λίγες εβδομάδες, ο Πολίτης δοκίµασε να 
κάµει ακόµα µια επίθεση στον Πρόεδρο µε τα πρωτοσέλιδα για τα "λαπόρτα", τα 
οποία τελικά λειτούργησαν αντίθετα -- εστιάστηκαν στην βουλή και τα προνόμια των 


βουλευτών. Αυτήν τη εβδομάδα, και ενώ τα ΜΜΕ προσπάθησαν να καλύψουν τα 


ίχνη του σκανδάλου το Τσοχατζοπουλου στην Κύπρο - ούτε καν µια αναφορά λ.χ. για 
την Τε]εραςςροΓί, στην οποία η συμμετοχή του Σ. Χάσικου ήταν γνωστή - ο Πολίτης 
έκανε µια ενδιαφέρουσα Κίνηση προβάλλοντας πρωτοσέλιδα το γεγονός ὁότι 
βουλευτές και πολιτικοί αρχηγοί δεν υπέβαλλαν φορολογικές δηλώσεις. Αυτό, 
βέβαια, είναι µόνο µια γενική αρχή -- γενικότερο ζήτημα όπως το διατύπωσε σε 
δευτερεύων, αλλά ουσιαστικό, σχόλιο η εφημερίδα είναι το θέµα των δηλώσεων 
εισοδημάτων από τις επαγγελματικές ασχολίες των βουλευτών. Το οποίο οδηγεί 
βέβαια και στην ουσία του σκανδάλου που είναι η διαπλοκή συμφερόντων των 
βουλευτών. 

Ἡ σκανδαλολογία για την βουλή συνέπεσε και µε µια νέα συζήτηση για τους 
φοροφυγάδες και φυσικά η µη δημοσιοποίηση ονομάτων παρέμεινε να αιωρείται ὡς 
νοµικό πρόβλημα. Σε αυτό το πλαίσιο, άρχισαν να κυκλοφορούν διάφορα ονόματα 
για τους βουλευτές που δεν υπέβαλαν φορολογικές δηλώσεις -- µε πρώτο βέβαια τον 
Ν. Παπαδόπουλο, ο οποίος είναι πια ο πρώτος ύποπτος για διαπλοκή. Συχνές 


αναφορές έγιναν, επίσης, και για τον Τ’. Γεωργίου του ΔΗΣΥ. 


Διαβάζοντας πίσω από τις γραμμές: συνέδριο ΕΔΕΚ 

Ἡ ΕΔΕΚ παραμένει ακόµα ένα κόµµα αιχμάλωτο της σκιάς του ιδρυτή του. Αν καιο 
Β. Λυσσαριδης εκτοπίστηκε µετά απὀό το φιάσκο της πρωτοβουλίας του να 
συμμετάσχει η ΕΔΕΚ στην κυβέρνηση Κληριδη το 199δ - στα πλαίσια της τότε 
συνεργασίας του µε τον Α. Τσοχατζοπουλο -, εντούτοις η παρουσία του και η 
αντιφατική του πορεία εξακολουθούν να πλανιούνται στο κόμμα. 

Το νέο συνέδριο της ΕΔΕΚ έχει βέβαια να κάμει και µε τις επερχόμενες προεδρικές 
εκλογές αλλά έχει να κάµει και µε την καθήλωση τῶν ποσοστών του κόμματος -- το 
δύ0 το οποίο κατάφερε να διατηρήσει στις τελευταίες βουλευτικές ήρθε βασικά λόγω 
της αὐξηση των ποσοστών στην Λεμεσό. Οι δημοτικές δεν ήταν επίσης θετικές για 
την ΕΔΕΚ αφού έχασε τον μοναδικό µεγάλο δήµο που είχε, τον Στρόβολο, χωρίς να 
κερδίσει κάτι αντίστοιχο. Μπορεί να πει κάποιος, βέβαια, ότι η προεδρία της βουλής 
είναι ένα κάποιο βάλσαμο -- ένα σχετικό βάλσαμο - όµως, αφού επιτεύχθηκε µε την 
εξαγορά του Ζ. Κουλία απὀ τον Αρχιεπίσκοπο και τους ψήφους του ΔΗΣΥ. Όταν η 
ΕΔΕΚ της κάποτε αμφισβήτησης και αντίστασης καταλήγει όργανο αποστασιών, µε 
τις ψήφους της Δεξιάς, είναι, όπως και να το κάµει κάποιος, δύσκολο για την 


"ιστορική μνήμη" που κάποτε ήταν λεκτικό και όχι µόνο φέουδο της ΕΔΕΚ. Αν 


βέβαια αυτή η μετατόπιση είχε αντίστοιχο στο εξωτερικό, ίσως να άνοιγε κάποιες 
προοπτικές -- αλλά ακόµα και εκεί φαίνεται ότι η κατάσταση δεν βοηθά. Η Ε.Ε. λ.χ. 
στην οποία η ΕΔΕΙ πόνταρε για να εμφανιστεί ὡς σηµαντικό κόμμα. σχεδόν την 
περιφρονεί -- ο ηγέτης των σοσιαλδηµοκρατών Μ. Σουλτς είναι φίλος του Δ. 
Χριστόφια, ενώ προτιμήθηκε η Α. Κυριακίδου του ΔΗΚΟ για µια θέση από τους 
ευρωσοσιαλιστές αντί του αντιπρόσωπο της ΕΔΕΚ. 

Σε αυτό το πλαίσιο, ο ξύλινος λόγος που χαρακτηρίζει πια τις ρητορικές της ΕΔΕΚ τα 
τελευταία χρόνια ίσως να πρέπει να διαβαστεί διαφορετικά. Σίγουρα, η άνοδος του Ν. 
Νικολαϊδη εκφράζει το ότι είναι ο εκπρόσωπος της αριστεράς στο κόμμα --καιίσωςο 
μόνος που µπορεί να σταματήσει τῆς διαρροές προς τα αριστερά. Για αυτό και η 
διεκδίκηση της θέσης αντιπροέδρου είναι, μάλλον, αναμενόμενη. Η πιο σηµαντική 
εκλογική διαμάχη, βέβαια, είναι για την θέση του αναπληρωτή προέδρου: εδώ θα 
αναμετρηθούν οι Μ. Σιζόπουλος και ο κ. Μαυρονικόλας. Ο πρώτος θεωρείται ότι 
παίζει πια το τελευταίο του χαρτί, µετά την ήττα του στις βουλευτικές. Ο Σιζόπουλος 
θεωρείτο την τελευταία περίοδο εκπρόσωπος τῆς δεξιάς στο κόμμα -- η στάση του 
λ.χ. στην επιτροπή οικονοµικών ήταν περισσότερο αυτή του μαϊντανού για τον 
Αβέρωφ, παρά κάποιου µε διαφοροποιηµένες θέσεις -- κάτι που φαίνεται µε τον 
Νικολαϊδη, αλλά και την µια κάποια ριζοσπαστικοποίήηση της ΔΕΟΚ πρόσφατα. 
Επιπλέον, ο Σιζόπουλος εθεωρείτο για χρόνια ο άνθρωπος, αν όχι η επιλογη. του 
Λυσσαρίδη, για ηγέτης της ΕΔΕΚ. Σε αυτό το πλαίσιο, η αντιπαράθεσή του µε το 
Μαυρονικόλα µπορεί να ειδωθεί και ως µια αντιπαραθεση του μηχανισμού που 
φαίνεται να ελέγχει ο Ομήρου [και ο Μαυρονικόλας], µε τις προσπάθειες του 
Λυσσαρίδη να επιβάλει και πάλι τις θέσεις και προτιμήσεις του. Στην πιο πρόσφατη 
στροφή, ὠστόσο, ο Σιζόπουλος έκανε και µια αριστερή στροφή, η οποία ίσως να 
εκφράζει και την κατανόηση του για τις δυναμικές µέσα και έξω απὀ το κόμμα: 
άρχισε να διαρρέει ότι ένας απὀ τους λόγους που έγινε στόχος επίθεσης ήταν το ότι 
δεν δέχτηκε τις πιέσεις του ΔΗΣΥ για να νερώσει η έκθεση για τον φάκελο της 
Κύπρου -- και άρα εκεί οι σχέσεις τοὺ µε την δεξιά χάλασαν. Τώρα αν αυτή είναι µια 
συγκυριακή ή ευρύτερη κίνηση του Σιζόπουλου είναι δύσκολο να κρίνει κάποιος --το 
ότι θέτει το ζήτημα της καθήλωσης του κόμματος είναι µεν σωστό, αλλά είναι 
αμφίβολο αν µπορεί ο ίδιος να διεκδικήσει ότι δεν έχει ευθύνες. 

Ο Μαυρονικόλας, απὀ την άλλη, φαίνεται να εκπροσωπεί το βαθύ μηχανισμό του 
κόμματος: ακόµα και όταν ήταν υπουργός του Τάσσου, έκανε τόσο ρουσφέτι που 


αναγκάστηκε, λένε οι φήμες, να παρέμβει ο ίδιος ο Πρόεδρος. Η παρουσία του στην 


Ευρώπη κρίνεται μάλλον αποτυχημένη -- δεν φαίνεται να κατάφερε να δημιουργήσει 
συνδέσεις Και Φαίνεται να Λλειτουργά τόσο αποστασιοποιηµένα απὀ τους 
ευρωσοσιαλιστές, όσο και ο Περδικης απὀ τους Πράσινους. Η εισήγηση, κατά 
συνέπεια. να αντικατασταθεί αν κερδίσει την θέση στον κομματικό μηχανισμό, από 
τον Σ. Σοφοκλέους, εμπεριέχει και την ελπίδα ότι ο Σοφοκλέους µπορεί να βελτιώσει 
κάπως ττις σχέσεις του κόμματος µε τους ευρωσοσιαλιστές. 

Οπότε, η αντιπαράθεση µπορεί να έχει και ευρύτερες διαστάσεις Οµήρου- 


Λυσσαρίδης, Κομμµατικός Μηχανισμός -- εσωτερικοί αντίπαλοι κ.ο.κ. 


Τελικά διάβασε το πόρισμα του Πολυβίου ο Α. Μιχαηλίδης ή έµεινε 
µόνο µε την ατάκα του Ποχάνη; 

Όταν η Έλση Χριστόφια εξέφρασε το θυμό τῆς για την επίθεση που δέχτηκε ο 
Πρόεδρος σχετικά µε το Μαρί, και την θέση τῆς για την ευθύνη τῶν στρατιωτικών, η 
αντίδραση του Α. Μιχαηλίδη, του διευθυντή σύνταξης στον Φιλελεύθερο, ήταν 
αναμενόμενη. Η αδυναμία του, ὠστόσο, να αρθρώσει ένα κάπως τεκμηριῶμµένο λόγο, 
δεν ήταν. Ο Α. Μιχαηλίδης, εκπροσωπεί, στην στήλη του, θέσεις ποὺ προσομοιάζουν 
µε την ακροδεξιά, έστω και αν είναι ο Διευθυντής σύνταξης µιας υποτιθέµενης 
ανεξάρτητης εφημερίδας. Και αυτονόητα ο ίδιος ο Χριστόφιας, αλλά και η προεδρία 
του ήταν στο στόχαστρο του από το 200δ -- και η αριστερά απὀ πριν. Με δεδομένη, 
επίσης, την τάση του για παραποίηση γεγονότων και οι συνεχείς εµπαθείς [και 
προσωπικά] επιθέσεις που μπορούν εύκολα να παρομοιαστούν µε απόπειρες 
πνευματικής τρομοκρατίας [με βάση την προνομιακή του θέση στην εφημερίδα, αλλά 
και την ευκολία µε την οποία µπορεί να χρησιμοποιήσει και άλλους σε εκστρατείες 
τις οποίες οργανώνει ενάντια σε άτοµα], η αντίδραση του στην Έλση Χριστόφια ήταν 
το υποκατάστατο µιας ακόµα επίθεσης στον {διο τον Χριστόφια. 

Κατά τον προσφιλή του τρόπο διάλεξε µια ατάκα για να παίξει ότι ήξερε το θέµα: 
έτσι αναφέρθηκε σε µια δήλωση του υποδιοικητή του ναυτικού Κ. Ποχάνη ότι 
άκουσε ότι το φορτίο στο Μαρί ήταν "ελκυστικό υλικό ύψιστης εθνικής σημασίας". 
ΗἩ δήλωση ήταν άσχετη µε το θέµα και ενδεχομένως το "ελκυστικό" να του θύμισε τις 
λάϊφστάϊλ µέρες του ὡς αρχισυντάκτης των "σελίδων". Κάτι τέτοιες λέξεις πουλούν - 
όπως και διάφορα άλλα ανάλογα που έγραφε τότε. Η Ε. Χριστόφια είχε δηλώσει ότι 
πίστευε στην ευθύνη των στρατιωτικών γιατί δεν διέταξαν εκκένωση --το αν κάποιος 


είπε ή δεν είπε κάτι στον Ποχάνη δεν είχε σημασία για την εκκένωση µε βάση τα 


διαθέσιµα τεκμήρια - ακόµα και στο πόρισμα Πολύβιου το οποίο επικαλείται ο 
διευθυντής σύνταξης. Ο Ποχάνης ήταν στο χώρο λίγο πριν την έκρηξη και δεν λέει, 
σύμφωνα µε το πόρισμα, ὁὀτι άκουσε για εκκένώση. Η ατάκα για το ελκυστικό 
καλύπτει, βέβαια, αυτήν την απουσία. Αλλά, ο κ. Μιχαηλίδης προχωρεί και σε µια 
εξόφθαλµη δήλωση άγνοιας: ρωτά ρητορικά αν ξέρει η "Πρώτη κυρία" ότι 
απαγορεύεται µε βάση του κανονισμούς του στρατού να εγκαταλειφθεί ο χώρος - 
επικαλείται χωρίς βέβαια, τεκμηρίωση, ότι θα πήγαιναν "στρατοδικείο". Αν, όµως, 
διάβαζε την, έστω µη "ελκυστική" έκθεση γεγονότων και μαρτυριών στον Πολυβίου, 
την οποία επικαλείται ὡς θέσφατο, χωρίς να την έχει, προφανώς, διαβάσει θα ήξερε 
ότι υπήρχαν εισηγήσεις - από ανώτερους και εἰδικούς - για εκκένωση απὀ πριν, αλλά 
και την ἴδια νύχτα. Ειπώθηκε στον κ. Ιωαννίδη να διατάξει εκκένωση. Αν μάλιστα 
διάβαζε και πρόσεχε τα έγραφα και τις μαρτυρίες τις οποίες, θέλοντας και µη, ήταν 
υποχρεωμένος να συμπεριλάβει ο κ. Πολυβίου, θα ήξερε ο κ. Μιχαηλίδης ότι υπάρχει 
σαφής οδηγία στα στρατιωτικά εγχειρίδια ότι δεν έπρεπε να προσπαθήσουν να 
σβήσουν την φωτιά. Και βέβαια, αν διάβαζε θα ήξερε ότι οι στρατιώτες δεν πήγαν 
εθελοντικά, αλλά κατόπιν «οδηγιών» και «εντολών» στο χώρο της έκρηξης. Ανάλογα 
φαίνεται να ήταν και τα δεδοµένα για τοὺς πυροσβέστες. 

Αλλά, βέβαια, ο κ.Μιχαηλίδης δεν ενδιαφέρεται για τα γεγονότα. 

Όταν κάποιος γράφει ενάντια δήθεν στην διχοτόμηση και ταυτόχρονα, εμφανίζεται 
ως συναγῶνιστής σε πάνελ. µε πολιτικούς όπως ο κ. Καραμπελιας, ο οποίος έγραφε 
απὀ το 19583 ότι έπρεπε "να δοθεί η βόρεια Κύπρος στην Τουρκία”. δεν είναι ακριβώς 


ο πιο έγκυρος και συνεπής αρθρογράφος. 


ΟΙΚΟΝΟΜΙΑ 


Οι Τράπεζες ψιλοπαραδεχονται το σκάνδαλο ενώ έγινε επιτέλους η 


αντικατάσταση στην κεντρική 

Από την αρχή της εβδομάδας άρχισε το γνωστό σενάριο: στην αρχή η Τράπεζα 
Κύπρου έσκασε την «μικρή» - σχετικά - βόμβα ότι τελικά οι ζημίες δεν θα είναι µόνο 
1.3 δις, αλλά βρέθηκαν ακόµα 300 εκατομμύρια ζημιές. Είναι να απορείς πως 
μπορούν τραπεζίτες µε μαθηματικούς στην κεντρική να κάνουν τέτοια λάθη 
εκατοντάδων εκατομμυρίων. Μάλλον εἶναι µια σταδιακή εξοικείώση µε το 


πρόβλημα. Μέχρι την Παρασκευή, αφού είχαν προηγηθεί βαρύυγδουποι τίτλοι του 


Φιλελεύθερου [«Σχέδιο εφιάλτης για Λαϊκή»], ο Σαρρής ομολόγησε ότι τα δάνεια της 
τράπεζας στην Ελλάδα είναι 13 δις. Δεν είπε ποσά αναμένει να πάρει πίσω η τράπεζα 
αλλά, στο Κλίμα της εξοικείωσης άρχισε να διαρρέει το ευρύτερο πρόβλημα. Την ίδια 
µέρα που ο Σαρρής ομολογούσε το μέγεθος του προβλήματος, άρχισε να διαφαίνεται 
και η ανησυχία των εργαζόμενων στην τράπεζα. Τουλάχιστον προσπάθησε να 
καθησύχασει, τόσο τους εργαζόμενους, όσο και τους µικροκαταθέτες. 

Ἡ άλλη διάσταση του επαναλαμβανόµενου σεναρίου είναι βέβαια να μετατοπιστεί το 
πρόβλημα στο δημόσιο λες και είναι η ΠΑΣΥΔΥ που αγόραζε τα ομόλογα από την 
Ελλάδα ή οι δημόσιοι υπάλληλοι που έπαιρναν τα µπονους. Αν και το έλλειμμα είναι 
μειωμένο, η έλλειψη ανάπτυξης έχει μειώσει τα έσοδα, οπότε πρέπει να βρεθούν 
επιπρόσθετα ποσά για να πετύχουμε το 2.570 στο έλλειμμα. Τώρα γιατί να 
επιµένουμε, ακριβώς σε αυτό την στιγµή που άλλες ευρωπαϊκές οικονομίες έχουν πιο 
ψηλό στόχο για φέτος τουλάχιστον, ας το αφήσουμε, είναι δύσκολο μαθηματικό για 
τους οικονομικούς αναλυτές µας. Έτσι, ο κ. Σιαρλή βρέθηκε στα µέσα της εβδομάδας 
σε ένα μπαράζ ερωτήσεων που ήθελε να εκμαιεύσει δήλωση ότι θα αποκοπεί ο 133" 
μισθός - των δημοσίων υπάλληλων υποτίθεται, αλλά εννοείται ευρύτερα -- και είναι 
απορίας άξιον οι δημοσιογράφοι που επέµεναν να εκμαιεύσουν τέτοια δήλωση αν 
καταλαβαίνουν όντως τις προεκτάσεις του τι προωθούν - έστω και κατά παραγγελία. 
Την επομένη, µε παρέμβαση του Προέδρου το ζήτημα έκλεισε. Βέβαια στην 
οικονομική σελίδα της Καθημερινής λ.χ. η επιθυμία για ένταξη στον μηχανισμό 
στήριξης είναι δεδοµένη -- σχεδόν σαν φαντασίώση. 

Στα σενάρια, πάντως, του υπουργείου οικονοµικών υπάρχει και το σενάριο του 
διακρατικού δανείου -- και ήδη η Αλήθεια της Κυριακής έκανε αναφορά για την 
αναζήτηση κινέζικου δανείου. Αφού δεν τα κατάφεραν οἱ τράπεζες µπορεί να τα 
καταφέρει η πολιτεία. 

Σε αυτό, λοιπόν, το Κλίμα, και αφού ο Χριστόφιας κοινοποίησε και την απόφαση του 
για αντικατάσταση του Ορφανίδη στους πολιτικούς αρχηγούς, την Τετάρτη και την 
Πέμπτη είχαμε, πια, το θέατρο του παράλογου -- ενώ η οικονομία βρίσκεται μπροστά 
στις συνέπειες των τραγικών λαθών των τραπεζιτών και της εκπληκτικής απραξίας 
του διοικητή τῆς κεντρικής, άρχισαν, πάλι, μερικοί τα λιβανίσµατα για τον Ορφανίδη. 
Η ειρωνική απάντηση του Κατσουρίδη «αφού τον εκτιµάτε τόσο γιατί δεν το βάζετε 
υποψήφιο πρόεδρο» έμεινε φυσικά αναπάντητη. Το ότι ο Ορφανίδης έχει 
εξυπηρετήσει αρκετούς από την πολιτική ελίτ, είναι, ίσως, εκφραστικό τῶν ανοησιών 


που ακούστηκαν. Ο Αβέρωφ ήταν γενικά ήπιος. Ο Περδικης μόνιμα θεατρίνος στο 

φούμα του δημόσιου λόγου, ζήτησε από την πρόεδρο να ακούσει την «φωνή της 
λογικής»! Η «λογική» του να επαναδιοριστεί ο υπεύθυνος των ζημιών των τραπεζών 
είναι βέβαια οξύμωρο σχήµα -- αλλά ο κ. Περδίκης δεν διαπρέπει στην δηµόσια 
χρήση της λογικής. Άλλωστε και το επιχείρημα ότι τάχα µου χαίρει εκτίμησης στο 
εξωτερικό, ο Ορφανίδης κλπ. γινόταν αστείο όταν την ίδια εβδομάδα, ο οίκος ΕΤίοΙ 
ξανά-υποβμιζε τις τράπεζες -- τον τοµέα του κ. Ορφανίδη. Τόση εκτίµηση πια. Ο Ν. 
Παπαδόπουλος έκανε και πάλιν δηµόσια έκθεση της ανωριµότητάς του. Μέχρι και ο 
ἠπιος, γενικά, οικονομικός σχολιαστής του Φιλελευθέρου, ο Π. Χαραλάμπους 
σχολίασε την αστεία αντίφαση κάποιου που καμώνεται ότι τάχα τον ενδιαφέρει η 
κυπριακή οικονομία και τί νομίζουν οι ξένοι, ενώ αναφέρεται στην κατάσταση µε 
όρους "φερέτρων" και "νεκροταφείου". Μπορεί οι οικονομικές σελίδες του 
Φιλελευθέρου να διατηρούν µια ισορροπία . το πρωτοσέλιδο και οι πρώτες σελίδες, 
πάντως, µε τους Μιχαηλίδη, Σέρτη, Κουνναφή έχει την τάση να χάνει, ακόµα, και την 
έννοια των λέξεων. Την Πέμπτη, ο τίτλος ήταν «Όλα τα κόμματα ζητούν παραμονή 
του Αθανάσιου Ορφανίδη». Στην πραγματικότητα, εκτός από το ΑΚΕΛ. καιη ΕΔΕΚ. 
δεν είχε ζητήσει Κάτι τέτοιο και όπως φάνηκε και µε την δήλωση του ΔΗΚΟ το 
σαββατοκυρίακο, το κόμμα αναγνώριζε το δικαίώμα του Προέδρου να κάνει την 
αλλαγή. Η δήλωση του Ν. Παπαδόπουλου προηγουμένως, άνηκε στην συνηθισμένη 
προσωπική πολιτική του ατόμου. Κάπου χάθηκε το λεξικό φαίνεται ή η αριθμητική 


στο πρωτοσέλιδο. 


Ο κ. Δημητριάδης θα κριθεί, βέβαια, από το έργο του - παρά από την απραξία όπως ο 
Ορφανίδης - αλλά το γεγονός ότι έχει γνώση για ζητήματα διαχείρισης τραπεζιτικών 
κρίσεων είναι σίγουρα θετικό. Όπως ανακουφιστικά θετική είναι και η έµφαση του 
στην ανάπτυξη αντί στην λιτότητα -- και στην σχεδόν εμμονή που είχε ο 
προηγούμενος να οδηγήσει την χώρα σε κρίση για να την εντάξει στον μηχανισμό 
στήριξης. Γιατί αυτός ήταν ο στόχος του Ορφανίδη. Και δεν είχε καν την ειλικρίνεια 
να το παραδεκτει. Η γελοία τελικά δήλωση του στην βουλή, µετά την αντικατάσταση 
του, ότι έφταιγαν οι πολιτικοί - και εννοούσε ο Χριστόφιας - για το κούρεμα, έδειχνε 
και το επίπεδο κατανόησης για τον τρόπο λειτουργίας της Ε.Ε., αλλά και την δική του 
ικανότητα να αναλάβει, έστω, κάποιες ευθύνες. Και για αυτό, ίσως, να µην ήταν µόνο 
ζήτημα απραξίας, λόγω µη κατανόησης, αλλά ίσως και σκόπιμων μορφών απραξίας. 
Αλλά αυτό είναι θέµα και θέµατα που θα διαφανούν όταν τελικά γίνει η ερευνά για 


την κρίση των τραπεζών και για τους υπεύθυνούς της. 


1Η! 


Το ελάχιστο μέγεθος τῶν συντεχνιών 


Σύμφωνα µε το νέο νομοσχέδιο που συζητείται στην επιτροπή εργασίας της βουλής 
αυξάνεται ο ελάχιστος αριθµός µελών για την εγγραφή συντεχνίας από 20 σε 100. 
Αυτή η σηµαντική τροποποίηση σαφέστατα ευνοεί τις µεγάλες κλαδικές συντεχνίες 
και κατ' επέκταση τις ομοσπονδίες και συνοµοσπονδίες συντεχνιών στις οποίες 
υπάγονται και δυσκολεύει σηµαντικά τις πιο µικρές επαγγελματικές συντεχνίες και 
τις ανεξάρτητες συντεχνίες σε επίπεδο επιχείρησης. Με αυτό το νόµο κάποιες 
συντεχνίες εντός δυο χρόνων από την ψήφιση του νόµου θα αναγκαστούν να 
συγχωνευθούν ή να υπαχθούν σε άλλες μεγαλύτερες έτσι ώστε να διατηρήσουν την 
εγγραφή τους στον κατάλογο του εφόρου συντεχνιών. Σύμφωνα µε τον πρόεδρο τῆς 
κοινοβουλευτικής επιτροπής εργασίας Ανδρέα Φακοντή, η προτίμηση τῶν μεγάλων 
συντεχνιών γίνεται επειδή διαχρονικά έδειξαν “οἱ µεγάλες συνδικαλιστικές 
οργανώσεις έχουν λειτουργήσει μέχρι σήµερα µε υπευθυνότητα και σωφροσύνη γι’ αυτό 
και ή Κύπρος συγκαταλέγεται στις χώρες µε τις λιγότερες χαμένες ώρες απὀ απεργίες”. 
Οι δυο λόγοι που αναφέρονται για την αύξηση του ορίου µελών είναι να αποφεύγεται 
ή να δυσκολεύεται η δηµιουργία εργοδοτικών “κίτρινων” συντεχνιών και η 
δηµιουργία “ευκαιριακών” συντεχνιών που αντιπροσωπεύουν αποκλειστικά κάποια 


στενά επαγγελματικά συμφέροντα. 


Παρά το ότι και οι δυο λόγοι που αναφέρονται είναι βάσιµοι δεν είναι βέβαιο ότιτα 
φαινόμενα των κίτρινων συντεχνιών και των συντεχνιών αποκλειστικών 
συμφερόντων μπορούν να αντιμετωπιστούν µε αυτόν τον τρόπο. Ἠδη υπάρχει 
επιφύλαξη και κατάθεση τροπολογίας απὀ τον ΠΟΑΣ για κάποιες εξαιρέσεις ενώ σε 
σχέση µε τα ζητήματα των εργοδοτικών συντεχνιών και τῶν εἰδικών επαγγελματικών 
συντεχνιών οι σημερινοί και αὐριανοί συσχετισμοί δύναμης ενδέχεται να 
προκαλέσουν συνέπειες που θα καταργούν το πνεύμα αν όχι και το ἶδιο το γράµµα 
του νόµου όπως γίνεται ήδη µε µια σειρά από άλλους εργατικούς νόμους. Η πιο 
άµεση συνέπεια αυτής τῆς τροποποίησης πιθανότατα θα είναι η απώθηση ή και η 
καθυστέρηση της εμφάνισης και θεσµοθέτησης καινούργιων συντεχνιών, 


ανεξάρτητων από τις υφιστάμενες ομοσπονδίες. 

Ἡ τροποποίηση αυτή συνοδεύει τις άλλες τροποποιήσεις που δηµοσιοποιήθηκαν πριν 
ένα περίπου µήνα που αυξάνουν τις εξουσίες του εφόρου (απευθείας διάταγμα 
αναγνώρισης συντεχνιών όταν 5050 είναι µέλη συντεχνιών και µετά από απλή 
πλειοψηφία σε μυστική ψηφοφορία που θεωρείται έγκυρη µε την συµµετοχή του 4050 
του συνόλου) και που δίνουν το δικαίώμα στα συνδικάτα για προσφυγή στα 


δικαστήρια όταν παραβιάζονται οι συλλογικές συμβάσεις. 


Περικοπών και λιτότητας συνέχεια και οι εργατικοί αγώνες 


προσεχώς 


Μετά την προσωρινή αποτυχία τῶν εκπροσώπων του κεφαλαίου να ξεκινήσουν την 
διαδικασία για την αύξηση της ηλικίας στην οποία θα παίρνουν οι εργαζόµενοι την 
σύνταξη τους, στράφηκαν ξανά στο στόχο της μείωσης τῶν εισοδημάτων των 
εργαζομένων. Μετά τις περικοπές στοὺς μισθωτούς του ευρύτερου δημόσιου τοµέα, 
ακολούθησαν οι περικοπές στους μισθωτούς του ιδιωτικού τοµέα -- τώρα πέντε µήνες 
µετά ξεκινά ο νέος γύρος για περικοπές στους μισθωτούς του δημοσίου. Μετά την 
παρέλαση των διάφορων παραγόντων του κεφαλαίου στα ΜΜΕ που “εξηγούσαν” 
δήθεν τεχνοκρατικά και ουδέτερα την αναγκαιότητα να μειωθούν τα εισοδήματα, 
αφέθηκε να διαρρεύσει όταν οι 13οι µισθοί για το 2012 µπορεί και να µην δοθούν. Ο 
τραπεζίτης που ασκεί τα καθήκοντα του υπουργού οικονοµικών δεν το διέψευσε -- 
αλλά µετά απὀ έντονες αντιδράσεις των συντεχνιών ο κυβερνητικός εκπρόσωπος 
δήλωσε ότι δεν τίθεται τέτοιο θέµα. Ακολούθησε το γνωστό πλέον τροπάρι στον 
αστικό τύπο -- ότιτο Υπουργείο Οικονοµικών ξέρει, θέλει και µπορεί (να σώσει την 
οικονομία) αλλά το ξεροκέφαλο Προεδρικό δεν το αφήνει. Το ενδιαφέρον όµως σε 
σχέση µε τους μισθοφόρους του κεφαλαίου, που αποστολή τους είναι να προλειάνουν 
το έδαφος στην δηµόσια σφαίρα µέσα από τις “αποκλειστικές τους πληροφορίες” και 
τις σοβαροφανείς τους αναλύσεις είναι η εμφανής τους πλέον ανησυχία καθώς η 
τραπεζική κρίση κορυφώνεται προσεχώς. Η τελευταία θεωρία που πλασάρεται απὀ 
τις οικονομικές στήλες των αστικών εφημερίδων, ενδεικτική της αμηχανίας τους αν 
όχι του πανικού τους ενόψει και της αναζήτησης τῶν ευθυνών για την κρίση, είναι ότι 
η αριστερά θέλει να επιδεινώσει την κρίση για να την εκμεταλλευτεί προεκλογικά. Η 
ΣΕΚ όµως στην τελευταία της ανακοίνωση αναφέρεται σε έκθεση της εργατικής 
τάξης στην “χρηματοπιστωτική κρἰσή που προκάλεσαν τα γεράκια του εύκολου 


πλουτισμού”... 

Στο συσκευαστήριο πατατών στις Βρυσούλες ξεκίνησε την Δευτέρα επ’ αόριστον 
απεργία των εργαζομένων των οποίων μειώθηκαν μονομερώς οι μισθοί κατά 2200 
ενώ σημειώθηκαν και µικρο-επεισόδια όταν φορτηγά επιχείρησαν να περάσουν µέσα 
από τις γραμμές τῶν απεργών για να μεταφέρουν τις πατάτες σε άλλα ιδιωτικά 


συσκευαστήρια που εργοδοτούν κοινοτικούς εργάτες. 


Τα συνδικάτα µε αφορμή και την πρωτοµαγιά επαναλαμβάνουν ότι δεν µπορεί να 
φορτώνεται το κόστος της οικονοµικής κρίσης στους εργαζομένους που δεν 
ευθύνονται καθόλου για αυτήν και ότι θα αντιδράσουν σε επιβολή μονομερών 
µέτρων. ΠΕΟ και ΡΕΝΥ-ΙΡ σε κοινή τους ανακοίνωση μεταξύ άλλων αναφέρουν ότι 
το “κεφάλαιο και οἱ εκπρόσωποι του χρησιμοποιούν τήν κρίση ὡς πρόσχηµα για να 
καταργήσουν δικαιώµατα και κατακτήσεις που κερδήθηκαν µέσα από σκληρούς και 
πολύχρονους αγώνες” και τονίζουν την αναγκαιότητα της συνδικαλιστικής 
οργάνωσης ὡς αντίσταση στις αντεργατικές πολιτικές και την απορύθµιση των 
εργασιακών σχέσεων. Η ΣΕΚ τονίζει την ανάγκη προστασίας των μισθωτών 
νοικοκυριών και μεταξύ άλλων “προειδοποιεί ότι θα αντιδράσει δυναμικά µε 
πανεργατικές κινητοποιήσεις” αν επιβληθούν νέες φορολογίες στοὺς μισθωτούς και 
ότι δεν θα ανεχθεί “πολιτικές που φτωχοποιούν το λαό και περιθωριοποιούν τή νέα 


γενιά”. 


Οι εργαζόµενοι στο δημαρχείο τῆς βόρειας Λευκωσίας, που ανέστειλαν την απεργία 
την οποία διεξήγαγαν για σχεδόν ένα µήνα, παρέμειναν τελικά και πάλι απλήρωτοι. Η 
απεργία που στηρίζεται από το αριστερό συνδικάτο δημοτικών υπαλλήλων της ΒΕΣ 
ξεκίνησε στις αρχές του Απρίλη όταν οι εργαζόµενοι δεν πληρώθηκαν λόγω 
οικονοµικών δυσκολιών του τ/κ δήµου και το πρόβλημα δεν έχει λυθεί µέχρι σήµερα 
µε αποτέλεσµα να επικρατεί αναβρασµός καθότι δεν έχουν λάβει τους δυο 


τελευταίους μισθούς τους. 


ΔΙΕΘΝΗ 


Ευρώπη: εκλογές και βαρόμετρο 
Πόσο αντέχουν οι ευρωπαίοι στην επιβολή των αγορών; Ἠδη. η δυσφορία των 


δρόμων είναι εκφραστική. Το σαββατοκυρίακο κατέρρευσε ακόµα µια κυβέρνηση 

λιτότητας -- η κεντροδεξιά κυβέρνηση στη Ρουμανία έχασε την ψήφο εμπιστοσύνης 
στο κοινοβούλιο και ο πρόεδρος αναγκάστηκε να δώσει την εντολή για σχηματισμό 
κυβέρνησης στην σοσιαλδηµοκρατική αντιπολίτευση. Ταυτόχρονα, στη Ισπανία, η 
χώρα είναι και επίσηµα πια σε νέα - ἀἆοιδίο ἀῑρ όπως λένε και οι οικονομολόγοι - 
ύφεση - όπως και η Βρετανία -- και η φουρτούνα στους δρόμους αυξάνεται. Και 
ταυτόχρονα, το οικονομικό αδιέξοδο φαίνεται πιο έντονο. 

Την Κυριακή, ό Μαΐου, θα γίνουν εκλογές σε Γαλλία, Ελλάδα, Σερβία. Η τελευταία, 
βέβαια, δεν είναι στην Ευρωπαϊκή Ένωση, αλλά τα αποτελέσµατα θα είναι 
εκφραστικά για το Κλίμα και σε χώρες που βρίσκονται στην ευρωπαϊκή έξω αρένα. Οι 
γαλλικές και οἱ ελληνικές εκλογές είναι σημαντικές: στην µεν Γαλλία προσβλέπουν 
πολλοί για µια μετατόπιση του πυρήνα µε κάποια κεὺνσιανή σοσιαλδηµοκρατική 
έµφαση -- ενώ, ήδη, άρχισαν να κυκλοφορούν και σενάρια για οµαδοποιήσεις εκτός 
κεντρικής Ευρώπης. Πάντως, οι αγορές και το κεφάλαιο έχουν αµοληθεί, όχι τόσο για 
να στηρίξουν τον Σαρκοζί, όσο για να καταπολεµήσουν την ελαφρά διαφοροποίηση 
του Όλλαντ. Ο οεοποπηϊςί λ.χ. τον αποκαλεί «μάλλον επικίνδυνο» [ταίπετ ἀαησοετοιις]. 
Του πιστώνει στα θετικά ότι θέλει να διαφοροποιηθεί από την υποταγή του Σαρκοζί 
στον γερμανικό άξονα, ενώ του πιστώνει ότι είναι επικίνδυνος, διότι η συνταγή του 
για αντιμετώπιση του αδιέξοδου της λιτότητας - το καταλαβαίνει και ο οοοποπ!ςί 


αυτό - είναι φυσικά ενάντια στις συνταγές του περιοδικού του κεφαλαίου. 


Οι ελληνικές εκλογές, από την άλλη. είναι οι εκλογές της περιφέρειας -- εδώ η 
αριστερά που εμφανιζόταν στις δημοσκοπήσεις ως πρώτη δύναμη, εμφανίζεται 
διαιρεμένη και όλα τα σενάρια φαίνονται ανοικτά. Το πιο σηµαντικό, βέβαια, είναι το 
θέµα της κυβέρνησης ή της ακυβερνησίας -- µε δεδομένο ότι θα χρειαστεί να ληφθούν 
και νέα µέτρα λιτότητας και το παρόν σενάριο φαίνεται να απλώνεται µέχρι το 2020 
το λιγότερο. Άρα, η µια διάσταση είναι αν θα βγει µια κάποια σταθερή κυβερνητική 
συμμαχία. Η άλλη διάσταση είναι ποιά κόμματα και µε τι ποσοστά θα µπουν στην 
βουλή -- εκφράζοντας και την νέα δυναμική στην κοινωνία και στους δρόμους. 

Αν έχουν υπάρξει σημαντικές εκλογές στην Ἑλλάδα µετά το 1945. ίσως αυτές οι 
εκλογές να συναγωνίζονται τις εκλογές του 1964 καιτου 1974-81. Σαφώς, η Ευρώπη 
θα παρακολουθεί να δει αν η δυσφορία µε την λιτότητα θα εκφραστεί ανατρεπτικά ή 
µη. Ενώ, ταυτόχρονα, οἱ δυναμικές της κοινωνίας θα είναι σημαντικές για τα 
μετέπειτα στάδια, αφού η πιθανότητα εθελοντικής ή υποχρεωτικής αποχώρησης της 


Ελλάδας από το ευρώ υπάρχει και συζητείται ευρύτερα. 

Η Κίνα από την Αφρική στην λατινική Αμερική 

Μετά απὀ το πρώτο σοκ της εθνικοποίησης τῆς ισπανικής εταιρείας ενέργειας στην 
Αργεντινή, η επόμενη κίνηση ήταν να διαγνωστεί που βασίστηκε η "νέα Εβίτα" -ηκ. 
Φερνάντεζ - για αυτήν την κίνησή της, η οποία φαίνεται να απολαμβάνει στήριξη από 
το δ000 του πληθυσμού. Στα δυτικά ΜΜΕ, αρχικά, υπήρχε ο γνωστός τόνος των 
απειλών «τελικά η Αργεντινή θα το πληρώσει ακριβά κλπ». Μετά, ὠστόσο, απὀ το 
πρώτο σοκ, άρχισε να εμφανίζεται η γεωπολιτική λογική. Μερικοί αναλυτές 
παρατήρησαν ότι, ουσιαστικά, η Αργεντινή εξακολουθεί για πάνω από 10 χρόνια να 
αγνοεί επιδεικτικά τις «αγορές», οι οποίες λειτουργούν ὡς μοχλοί πίεσης για τα 
δυτικά συμφέροντα. Οι υποψίες για τις πλάτες, που φαίνεται να έχει η Αργεντινή για 
τις κινήσεις τής, στράφηκαν στην Κίνα. Αρκετοί αναλυτές πιστεύουν ότι η Κινά, η 
οποία κινείται, ἠδη, για προσβάσεις στην λατινική Αμερική, ενδιαφέρεται για 
συνεργασία µε την Αργεντινή σε θέµατα ενέργειας -- και αυτό, ουσιαστικά, είναι το 
κρυφό χαρτί της Φερνάντεζ. 

Στην άλλη πλευρά του Ατλαντικού, στην Αφρική, η Κίνα φαίνεται να είναι και πάλι ο 
αποφασιστικός παίκτης: όταν ξέσπασαν ο νέες ταραχές στα σύνορα του Σουδάν και 
του νότιου Σουδάν, ο ηγέτης του νότου πήγε στην Κίνα και εξασφάλισε επενδύσεις 
για την ανάπτυξη της χώρας. Η Κίνα ήταν και είναι η χώρα µε τα μεγαλύτερα 
οικονομικά συμφέροντα στο ενιαίο Σουδάν, αλλά και στα δυο κράτη που προκύψαν 
από τον διαχωρισμό. Με δεδομένο ότι η πλειοψηφία των πηγών πετρελαίου 
βρίσκεται στο νότο, ενώ οι αγωγοί για έξοδο του στην θάλασσα βρίσκονται στο 
βορρά, χρειάζεται σαφώς κάποια μεσολάβηση για να δημιουργηθεί µια αμοιβαία 
ισορροπία. Μέχρι πρόσφατα, οι δυτικοί έβλεπαν µε πολλή καχυποψία αυτές τις 
κινεζικές διεισδύσεις. Οπότε, η έκκληση του εοοποπηίςί στην Κίνα για παρέμβαση 
ανάµεσα στα δύο Σουδάν είναι, όντως, µια καϊνοτοµία, η οποία αξίζει να καταγραφεί. 
Το περιοδικό, όχι απλώς, ενθαρρύνει, αλλά σχεδόν ζητά από την Κίνα να σταματήσει 
την πολιτική τῆς µη επέμβασης και να μεσολαβήσει, ώστε να υπάρξει ειρήνη 
ανάµεσα στα δυο κράτη, τα οποία τελικά εξαρτώνται σε µεγάλο βαθµό από τις 
οικονομικές στρατηγικές του Πεκίνου. Πως αλλάζουν οι καιροί. 

«Τα δύο Σουδάν ήταν η 6] πηγή εισαγωγής πετρελαίου για την Κίνα. Η εμπόλεμη 
κατάσταση έχει σταματήσει ή περιορίσει την παραγωγή. Με βάση και τα δικά τους 


συμφέροντα, οἱ Κινέζοι ηγέτες έχουν αρχίσει να κινούνται κάπως πέρα απὀ το δόγμα 

τής µή επἐμβασης σε μπελάδες µακριά από την περιοχή τους. Η διατήρηση τής ειρήνης 
στην περιοχή των δύο Σουδάν μπορεί να είναι δείγμα για µια νέα κινεζική εζωτερική 
πολική -- προς όφελος όλων.» 

"Ανάλογα" βέβαια θα λέει καιτο Μπουένος Αύρες. 


Πίρ://ννν.ρῦ0ς.οο.αΚ/Ποννς/Μοτ]ά-αβ]σα-17883321 


Αίγυπτος: εκλογές και αψιμαχίες µε την Σαουδική Αραβία 

Ἡ Αίγυπτος οδεύει προς τις εκλογές µε 13 υποψήφιους και ένα ασταθές σκηνικό. Οι 
οπαδοί του σαλαφιστή/ακραίου ισλαµιστή υποψήφιου, ο οποίος αποκλείστηκε, 
εξακολουθούν να διαμαρτύρονται και να διαδηλώνουν. Ταυτόχρονα, ο κωμικός, ο 
οποίος καταδικάστηκε σε φυλάκιση για ειρωνεία εναντίον του Ισλάμ ανακοίνωσε ότι 
θα εφεσιβάλει. 

Στο πολιτικό πεδίο το στρατιωτικό συμβούλιο κατάφερε να πίεσε τοὺς πολιτικούς να 
δεχθούν µια νέα επιτροπή για το σύνταγμα, η οποία είναι πιο αντιπροσωπευτική από 
αυτήν που είχε κατάρτιση το κοινοβούλιο µε την απόλυτη πλειοψηφία των 
ισλαμιστών. 

Όσο αφορά στις δημοσκοπήσεις, φαίνεται ότι οι επικρατέστεροι υποψήφιοι µέχρι 
στιγμής είναι ένας ανεξάρτητος και μετριοπαθής ισλαµιστής [τέως µέλος της 
Μουσουλµανικής Αδελφότητας, και ο Αμρ Μούσα ὡς εκπρόσωπος τῶν μετριοπαθών 
κοσμικών. Αλλά και ο υποψήφιος που υπέβαλε το κόµµα της Μουσουλμανικής 
Αδελφότητας, µπορεί να κερδίσει το χαμένο έδαφος καθυστερηµενης-και-σαν- 
αντικατασταση εισόδου. Αυτά βασίζονται στην αντίληψη ότι υπάρχει δυσφορία στο 
κοινό από την ασυνέπεια των ισλαμιστικών κομμάτων, τα οποία παραβίασαν τις 
υποσχέσεις τους να µη διεκδικήσουν την απόλυτη εξουσία -- γιατί αν επαναληφθούν 
τα αποτελέσµατα των βουλευτικών εκλογών, µπορεί να είναι δύσκολη εποχή για την 
Αίγυπτο. Συζητείται επίσης η υποψηφιότητα ένα µέλους της νασσερικῆς 
αντιπολίτευσης του οποίου η Ἱστορία ξεκινά από την ανοικτή αμφισβήτηση του Α. 
Σαντατ, το 1977, απὀ αριστερή και νασσερικη σκοπιά.. 

Σε αυτό το κλίµα, ἠρθε και µια ένταση µε την Σαουδική Αραβία που δείχνει την 
ρευστότητα της κατάστασης. Ένας αιγύπτιος δικηγόρος και ακτιβιστης ανθρωπίνων 
δικαιωμάτων συνελήφθηκε στην Σαουδική Αραβία -- σύμφωνα µε αιγυπτιακές πηγές 
γιατί έβρισε, υποτίθεται, τον βασιλιά, ενώ σύμφωνα µε σαουδαραβικες πήγες για την 


µεταφορά ναρκωτικών ουσιών. Ακολούθησαν διαδηλώσεις έξω απὀ την 


1η 


σαουδαραβική πρεσβεία και η αντιπροσωπεία των μοναρχιών του κόλπου θίχτηκε και 
έκλεισε τα προξενεία και την πρεσβεία της. Ἡ κίνηση, βέβαια, σηµαίνει ότι οι 
αιγύπτιοι εργάτες στο Βασίλειο του κόλπου θα έχουν αυξανόμενα προβλήµατα. Είναι 
και αυτός ένας αδελφικός τρόπος για να εκβιάσει το κράτος τῆς Ριάντ, την πλέμπα 
του Νείλου. 


ΗἩ αντιπαράθεση είναι η πρώτη του είδους και είναι ευχάριστη για τους κοσμικούς. 


Πίίέρ://νννννν ατακηοί.ΙΠΓο/2ρΞπΠΙιδ76225δΠάΞδδίζοΞ1 δσ]ξο 


Καναδάς: και εδώ μετατοπίσεις; 

Ο Καναδάς είναι, ίσως, η υποδειγματική σοσιαλδηµοκρατική χώρα της αμερικανικής 
ηπείρου. Και αυτή η ταύτιση δεν εκφραζόταν µόνο µε τις κυβερνητικές πολιτικές, 
αλλά και µε την λαϊκή κουλτούρα που τόνιζε την συλλογικοτητα και την κουλτούρα 
της ισότητας. Τα τελευταία χρόνια, η διαμάχη ανάµεσα στο ιστορικό 
σοσιαλδηµοκρατικό-κευνσιανό κόμμα των «Φιλελευθέρων και το ανερχόμενο 
αριστερό «νέο δημοκρατικό κόμμα», έδωσε την ευκαιρία στην δεξιά να ανέβει στην 
εξουσία και να κερδίσει μάλιστα και πλειοψηφία στην βουλή - αλλά όχι στις ψήφους 
-στις τελευταίες εκλογές. 

Την περασμένη εβδομάδα, ο Καναδάς βίωσε την δική του περίοδο αναταραχής µε µια 
σειρά βίαιων συγκρούσεων ανάµεσα σε φοιτητές και την αστυνομία. Με δεδομένο ότι 
ο Καναδάς έχει και µια αναρχική κουλτούρα, οι αντιπαραθέσεις δεν ήταν και τόσο 
μοναδικές. Εκείνο, ὠστόσο, που σχολίασαν διάφοροι παρατηρητές είναι µια αισθητή 
μετατόπιση της κοινής γνώμης σε διάφορες δημοσκοπήσεις υπέρ τῆς φορολογίας - 
και ενάντια στην µείώση τῶν φόρων για του πλούσιους -. ενάντια στην ανισότητα. 
Πίίρ:///νν.οοιπίεΓριΠςΠ.οτρ/2012/04/21/8ο{-οαπαάίαης-ίΠο-Ππιο-Γοτ-Ιον/ετος- 
εχροοίαίοης-ἰς-ονεΓ/ 

Θα φανεί αν αυτές οἱ τάσεις θα μεταφραστούν σε κίνηµα αλλαγής ή για πόσο καιρό 


ακόµα θα παραμείνουν σαν διασπασµένη δυσφορία. 

